ถ้าคุณเป็นคนชอบทานร้านอาหารประเภทปิ้งย่างที่มีบริการดี อาหารสะอาด วัตถุดิบมีคุณภาพ ในราคาที่คบหาได้ ผมว่าร้านหมูกระป๋องตอบโจทย์ทุกข้อที่กล่าวมาทั้งหมดแน่นอนครับ!!!

ผมเคยคิดว่าร้านอาหารปิ้งย่างดีๆน่าจะมีแต่ในห้างหรือในถนนย่านดังๆเท่านั้น...  แต่ความเชื่อนั้นก็ถูกทำลายด้วยร้านหมูกระป๋องครับ เพราะร้านนี้เป็นร้านที่อยู่ต่างจังหวัดแถมเป็นนอกเมือง กับราคาบุฟเฟ่ต์ที่คนละ 289 บาทแบบเน็ทๆรวมเครื่องดื่มแล้วครับ

เพราะแค่เข้าไปนั่งในร้านที่จัดออกมาได้ดูสวยมีสไตล์ แม้ไม่ติดแอร์แต่ก็ไม่ร้อน ก็จะมีพนักงานมาอธิบายแนะนำและนำอาหารว่างมาเสิร์ฟให้ทานเล่นระหว่างดูเมนูก่อนเลยครับ จากนั้นน้องพนักงานก็จะมารับออร์เดอร์อีกครั้งครับ
อาการที่นี่หลากหลายดีครับ แม้จะไม่มีปลาแซลมอนแต่ก็ทดแทนด้วยอาหารเมนูอื่นๆที่มีคุณภาพครับ ทั้งหมุ กุ้ง ปลาหมึก ฯลฯ ปิ้งย่างบนตะแกรงเตาถ่าน รวมถึงมีอาหารอื่นๆให้ทานเสริม เช่น สลัดผักไฮโดรโฟนิก  อาหารทอด  ถั่วแระญี่ปุ่น ฯลฯ โดยจำกัดเวลาทาน 1 ชั่วโมงครึ่งครับ

แต่ที่ชอบที่สุดคือ พอทานจนอิ่มมาก แล้วเช็คบิลเสร็จ น้องพนักงานยังนำไอสครีมมาให้กลับไปทานที่บ้านอีกครับ และขอบอกว่าไอสครีมที่แถมมาอร่อยมากครับ อร่อยจนเสียดายว่าไม่น่าเอากลับมาแค่แท่งเดียวเลยครับ 555

